ལོ་བཅུའི་གོང་།པེ་ཁྲོན་གྱི་བུ་ཞི་ཅུན་ཧྥེ་ཡིས་རང་གི་འདུན་པ་ཞིག་སྟེ།ནར་སོན་རྗེས་ཨུ་རུ་སུར་སློབ་སྦྱོང་བྱེད་པར་ཕྱིན་ནས་ཀྲུང་གོ་དང་ཨུ་རུ་སུའི་མཛའ་གྲོགས་ཆེད་ལེགས་སྐྱེས་འབུལ་རྒྱུ་དེ་ཤེལ་དམ་ཞིག་གི་ནང་བླུགས་ནས་ཆུ་ནང་དུ་བསྐུར་ཡོད་པ་རེད།ཟླ་བ་བཞིའི་རྗེས་སུ།ཤེལ་དམ་དེ་ངོ་མཚར་ཆེ་བའི་ངང་རྒྱ་མཚོ་ཞེས་པའི་ཨུ་རུ་སུ་ཡོངས་ཀྱི་བྱིས་པའི་ལྟེ་གནས་སུ་ཕྱིར་ལོག་ཡོད།ད་ཆ།ཞི་ཅུན་ཧྥེ་ནི་ཨུ་རུ་སུ་རྒྱང་ཤར་རྒྱལ་ཕྲན་མཉམ་འབྲེལ་སློབ་ཆེན་གྱི་ལོ་རིམ་བཞི་པའི་སློབ་མ་ཞིག་ཡིན།སྤྱི་ཟླ་༩པའི་ཚེས་༡༢ཉིན་གྱི་ཕྱི་དྲོ།ཀྲུའུ་ཞི་ཞི་ཅིན་ཕིང་གིས་ཤར་ཕྱོགས་དཔལ་འབྱོར་གླེང་སྟེགས་ཀྱི་ཚང་འཛོམས་གྲོས་ཚོགས་ཐོག་གཏམ་རྒྱུད་འདི་བརྩེ་བ་ཟབ་མོས་གསུངས་པ་མ་ཟད་དེ་རྗེས་བྱིས་པའི་ལྟེ་གནས་ལ་འཚམས་འདྲི་གནང་སྐབས་ས་ཆ་དངོས་ཀྱི་དགེ་སློབ་རྣམས་ལ་སློབ་གྲོགས་ཞི་ཅུན་ཧྥེ་འདི་གར་སླེབས་ཡོད་དམ་ཞེས་བཀའ་འདྲི་གནང་ཡོད་པ་རེད།ཞི་ཅུན་ཧྥེ་ཡིས་སྐབས་དེ་དུས་ཀྱི་རྣམ་པ་གླེང་སྐབས་ཚོར་སྣང་ཟབ་མོའི་ཐོག་ནས།ངའི་ངོས་ནས་བཤད་ན་འདི་ནི་ཧ་ཅང་བསམ་ཡུལ་ལས་འདས་པ་ཞིག་དང་སེམས་འགུལ་ཐེབས་དགོས་པ་ཞིག་རེད།ཆུར་སྐྱེལ་ཤེལ་དམ་གྱི་གཏམ་རྒྱུད་དེ་འདས་ཟིན་པའི་ལོ་བཅུའི་ནང་མུ་མཐུད་བྲིས་ཡོད།དངོས་གནས་བྱས་ན་ངའི་བསམ་པར་ང་རང་ནི་ཕྲུ་གུ་བསོད་ནམས་ཅན་ཞིག་རེད་བསམ་གྱི་འདུགང་གཙོ་བོ་མ་ཡིན་ཏེ།ཀྲུང་གོ་དང་ཨུ་རུ་སུའི་མཛའ་གྲོགས་དེ་གཙོ་བོ་རེད་ཅེས་བཤད་ཡོད་པ་རེད།